นั่งรถไกลๆ พอรู้สึกอยากชากาแฟและเข้าห้องน้ำ ต้องนึกถึงร้านนี้ในปั๊มเลยค่ะ ครั้งนี้เห็นป้ายมีเมนูใหม่คือ Matcha Latte กับ Matcha Coffee ดูน่าสนใจกก็เลยลองสั่งค่ะ
 
- Matcha Latte ลดราคาเหลือ 60 บาท (จากราคาปกติ 65 บาท) เป้นมัทฉะแท้ต้นตำรับ ด้านบนจะใส่นมสด เราก็ลองทาน ชาเขียวก็หอมดีค่ะ แต่ว่านมสดให้มาเยอะ ทำให้ออกแนวจืดๆ แล้วพอดูดไปดูมา เอ๊ะ ทำไมผงชาเขียวขมๆมันติดลิ้นเรามา แบบว่ามาทั้งก้อนเลย เลยลองดูก้นแก้ว ถึงเห็นว่าผงเยอะมากๆ เลยต้องคนๆให้เข้ากันก่อน แล้วค่อยทานค่ะ แต่ว่าดูดบางคำ ก้จะได้ผงลงคคอ รู้สึกทานไม่ค่อยสะดวกค่ะ รสชาติก็จะออกแนวจืดๆขมนิดๆของชาเขียว ส่วนตัวไม่ชอบรสแนวนี้เท่าไหร่ค่ะ แต่ใครที่ชอบเน้นชาเขียวแท้ๆ ก็น่ามาลองนะคะ
 
- อเมซอนปั่น ได้ลองชิมของเพื่อน อร่อยดีค่ะ ได้ความเป้นกาแฟที่มีความขมนิดๆหอมหน่อยๆ แต่ได้ความหวานๆของนมด้วย ทำให้ไม่ได้มีแต่รสขม เราว่าคนทานกาแฟที่ไม่ขมมากน่าจะชอบค่ะ
 
- ชาเขียวนมสดปั่น เมนูสุดเลิฟ ที่ทานทุกครั้งที่มาร้านนี้ ซึ่งสาขานี้ก็ปั่นได้ดีค่ะ น้ำแข็งละเอียด รสชาติกลมกล่อม มีความหวานนิดๆ มีหอมๆชาเขียวด้วย แต่ไม่มีผงชาเขียว สรุปคือก็ยังเป็นเมนูที่ชอบสุดค่ะ
 
ร้านนี้ส่วนมากจะอยู่ตามปั๊ม หาง่ายมากกับรูปนกแก้ว และบางสาขาจะมีน้องก๊อตจิตัวอ้วนกลมนั่งเก้าอี้หักอยู่หน้าร้านด้วยค่ะ ซึ่งสาขานี้ก็มีค่ะ แต่มีคนถ่ายรูปอยู่ จะไปยืนถ่ายเพื่อเก็บภาพมา ก็มิงามเนอะ ????